สวัสดีค่ะ คือก่อนหน้านั้นเมนหนูไม่มา2เดือนค่ะ แล้ววันที่29เดือนธันวาหนูมีอะไรกับแฟนโดยมีการสอดใส่แต่ไม่ได้หลั่งนอกหรือหลั่งในพอวันที่30หนูกินยาคุมฉุกเฉินสนิด1เม็ดค่ะไม่มีอาการเลือดออกแต่อย่างได๋ พอมาาวันที่7มีตกขาวสีน้ำตาลค่ะ และตอนเช้าวันที่8มีเลือดคล้ายๆประจำเดือน พอตอนประมาณ9โมงกว่าเข้าห้องน้ำมีเลือดออกเหมือนเมนแต่สีจางกว่าตอนเช้าออกมากอยู่ค่ะแต่ไม่ถึงกับเยอะขนานนั้นค่ะ หนูอยากทราบว่า 1.หนูจะท้องไหมค่ะ 2.เลือดที่ออกเป็นประจำเดือนไหมค่ะ 3.หนูควรตรวจการตั้งครรไหมค่ะ
สวัสดีค่ะ หากมีเพศสัมพันธ์ แต่ยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะ ดังนั้น ก็อาจไม่จำเป็นต้องทานยาคุมฉุกเฉินไป แต่หากได้ทานไปแล้ว และในวันที่ 7 ม .ค. มีตกขาวสีน้ำตาล และวันที่ 8 ม.ค. ได้มีเลือดออกมา ซึ่งเป็นระยะเวลา 1 สัปดาห์นับจากที่ได้มีเพศสัมพันธ์ไป เลือดดังกล่าวก็น่าจะเกิดจากผลของยาค่ะ ซึ่งการที่มีเลือดออก ก็แสดงว่าไม่น่ามีการตั้งครรภ์เกิดขึ้นส่วนการจะตรวจหาการตั้งครรภ์นั้น ก็ให้ตรวจหลังจากที่มีเพศสัมพันธ์ไปแล้วประมาณ 2 สัปดาห์ คือตรวจในวันที่ 13 ม.ค. ค่ะ หากตรวจไม่พบ ก็แสดงว่าไม่ได้มีการตั้งครรภ์เกิดขึ้นอย่างไรก็ตาม หากหลังจากนี้ ประจำเดือนยังคงขาดหายไป หรือนานๆ มาสักครั้ง ก็ควรไปพบแพทย์เพื่อหาสาเหตุ เช่น การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ เป็นต้น